Alteren

Alteren er et tettsted (tettstedsnavn Alternes) og et forsted til Mo i Rana i Rana kommune. Fylkesvei 810 passerer forbi stedet. Alteren har også veiforbindelse til Grotnes på sørsiden av Langvatnet.

Forstedet har et ungdomslag (UL Daggry), et musikkorps og et skytterlag (Alteren skytterlag stiftet 2. mars 1947). Bebyggelsen på Alterneset består for det meste av private boliger.

Alteren har samme postnummer (8616) som Båsmoen.

Næringsliv
Alteren Samvirkelag
Historien til samvirkelagene på Båsmoen, Ytteren og Alteren henger sammen, og viser hvor uadskillelige bydelene er. På Alteren ble samvirkelaget nedlagt i september 1970. På Båsmoen ble det nedlagt 30. mars 1987, slik at bare butikken på Ytteren ble igjen på nordsiden av Ranfjorden.

Alteren Samvirkelag startet i januar 1948 som en filial under Båsmo Samvirkelag. Laget startet i et lite hus som bestyrer Einar Sletten hadde oppført på Alteren. Men da J.P. Hauknes-gården ble flyttet i 1956 for at Samvirkelaget kunne starte byggingen av varehuset, ble dette bygget solgt til Båsmo Samvirkelag. Der ble det satt opp som filial på Alteren.Ivar Hartviksen: Rana Samvirkelag gjennom 75 år, «Avdelingene i Rana Samvirkelag, Avdeling 12, Ytteren», Utgitt ved 75-årsjubileet av Rana Samvirkelag, Rana Blads trykkeri, 1987, s. 82, ISBN 82-991568-0-7

I 1960 var omsetningen 325.000 kroner og bestyrer var Karsten Aasen. En kort tid etter sammenslåingen hadde han ansvaret for både butikken på Alteren og på Båsmoen.

Mo og Nord-Rana samvirkelag ble slått sammen den 1. januar 1962 til Rana samvirkelag, og Alteren fikk avdelingsnummer 12. Omsetningen passerte 500.000 kroner i 1963.

Bygningen var i dårlig forfatning, og i 1964 og 1965 ble det foretatt betydelige forbedringer både innvendig og utvendig.

Slik tilfellet var ved avdelingene på Storforshei, Dalselv, Båsmoen og Ytteren, ble lagets lokaler også benyttet til ekspedisjon for Helgeland Bilruter. Denne avtalen ble sagt opp i 1967.

Omsetningstallene var dårlige og i 1969 lå den på kroner 440.000. Representantskapet vedtok å legge ned avdelingen på Alteren fra september 1970. Eiendommen ble solgt, og Rolf Jensen overtok for å drive egen forretning videre. Jensen hadde en tid vært ansatt på Båsmo Samvirkelag.

Alteren hadde følgende bestyrere, i løpet av sin eksistens:

# Bestyrere Fra Til1.Einar Sletten(–)Filial av Båsmoen samvirkelagJanuar 194819492.Johan Reine(–)Filial av Båsmoen samvirkelag194919533.Jakob Arnsen(–)Filial av Båsmoen samvirkelag19534.Villy Johansen(–)Filial av Båsmoen samvirkelag19605.Karsten Aasen(–)Filial av Båsmoen samvirkelag19601962Samvirkelaget, avdeling 12196219656.Inge Johnsen(–)1965September 1970

Folketall
Statistisk sentralbyrå (SSB) oppgir følgende folketall for grunnkretsen Alteren:
 År Folketall1998455200044220014992002554200355620045562005567200657720075792008575

Referanser

Kategori:Båsmoen
Kategori:Bosetninger i Rana
Kategori:Tettsteder i Nordland